આ શોનું શૂટિંગ મનાલી, કાઠમાંડુ અને ગોરેગામમાં આવેલા ફિલ્મસિટીમાં થઈ રહ્યું છે. એ વિશે વધુ જણાવતાં ‘આરંભ’ના ડિરેક્ટર ગોલ્ડી બહલ કહે છે, ‘અમે ‘આરંભ’ને લાર્જર ધેન લાઇફ બનાવવા માગીએ છીએ. અમે એવી સિરિયલ બનાવવા માગીએ છીએ જે આજ સુધી ટીવી પર કોઈએ બનાવી ન હોય. આ સિરિયલમાં દ્રવિડિયન્સ અને આર્યન્સ વચ્ચેની લડાઈ હોવાથી અમે આ વૉર-સીનને ખૂબ ઊંચા લેવલે શૂટ કરવા માગતા હતા. આ દૃશ્યને ૧૦ દિવસ દરમ્યાન જુદા-જુદા સ્થળે શૂટ કરવામાં આવ્યું છે.’